**Informatīvais ziņojums**

**2013. gada 25. jūnija Ministru kabineta sēdes darba kārtības punktā**

**“Par Latvijas Republikas nacionālās pozīcijas apstiprināšanu par ES kopējās nostājas projektu pievienošanās sarunu ar Turciju 22. sadaļā Reģionālā politika un strukturālo instrumentu koordinācija”**

Lai novērtētu Turcijas Republikas (Turcijas) gatavību sākt pievienošanās sarunas konkrētās jomās, Eiropas Komisija (EK) veic Turcijas nacionālās likumdošanas caurskatīšanu. Likumdošanas caurskatīšanai un turpmākajām sarunām Eiropas Savienības (ES) likumdošanas kopums jeb acquis ir sadalīts vairākās sadaļās, kas katra attiecas uz konkrētu politikas jomu. 22.sadaļa ir veltīta reģionālajai politikai un strukturālo instrumentu koordinācijai.

Acquis reģionālās politikas un strukturālo instrumentu koordinācijas jomā galvenokārt sastāv no regulām, kuru iestrāde nacionālajā likumdošanā nav nepieciešama. Šīs regulas nosaka valstu pievienošanās kārtību ES struktūrfondiem un Kohēzijas fonda programmām, ņemot vērā katras valsts administratīvi teritoriālo uzbūvi. Valstis risina sarunas ar Komisiju par pievienošanos programmām, bet to īstenošana ir katras ES dalībvalsts atbildība.

Kopumā EK norāda, ka 22. sarunu sadaļas slēgšana ar Turciju būs iespējama tikai, ja Turcija izpildīs tai izvirzītos priekšnosacījumus:

* Īstenos Asociācijas nolīguma Papildprotokolu pret visām ES dalībvalstīm;
* Uzrādīs apmierinošu progresu IPA netiešās vadības sistēmā attiecībā uz reģionālās attīstības un cilvēkresursu jomām;
* Pieņems institucionālo ietvaru ES kohēzijas politikas ieviešanai un nodrošinās funkciju nošķiršanu starp ministrijām un ja nepieciešams, starp kohēzijas fondu pārvaldošajām un iesaistītajām iestādēm.
* Iesniegs EK kapacitātes celšanas plānu attiecībā uz ttieciropas Komisijai tīm, r izpildKohēzijas politikas realizēšanu, kas sevī ietver pasākumus valsts un reģionālajā līmenī. Turcija savām iestādēm skaidri piešķir veicamās funkcijas un uzdevumus, nodrošinās to uzraudzību. Turcijai jāattīsta un jāievieš mehānismi un vadlīnijas, kas celtu kohēzijas politikas ieviešanas efektivitāti.
* Izveidos un uzrādīs efektīvu nacionālās politikas funkcionalitāti, kas tādējādi stiprina ekonomisko, sociālo teritoriālo kohēziju. Turcijai jāiesniedz EK stratēģisku politikas redzējumu, iekļaujot nozaru stratēģiju un tās plānošanu, to dokumentāciju, piešķirtajiem un izlietotajiem fonda līdzekļiem,
* Iesniegs EK nacionālās stratēģijas plānošanas dokumentu projektus un darbības programmas, saskaņā ar ES kohēzijas politiku. Turcijai jāapliecina sava spējas un gatavība ieviest ES kohēzijas politikas programmas.
* Izstrādās un pabeigs Pārvaldības informācijas sistēmas struktūru, pamatojoties uz vajadzību izvērtējumu un labas prakses analīzi ES.

EK turpinās 22.sarunu sadaļas *acquis* ieviešanas monitoringu, rūpīgi vērtējot sasniegumus katrā no sadaļas slēgšanai izvirzītajiem priekšnosacījumiem, tai skaitā kohēzijas programmu efektīvai ieviešanai. Pilnīgāks izvērtējums par Turcijas progresu 22. sadaļā skatāms tālākā sarunu procesa gaitā un EK aicina Turciju sniegt regulāru informāciju par acquis ieviešanas progresu.

Par ES kopējās nostājas projektu pievienošanās sarunu ar Turciju 22. sadaļā Reģionālā politika un strukturālo instrumentu koordinācija ir sagatavota Latvijas nacionālā pozīcija. Par ES pievienošanās sarunu ar Turciju atvēršanu 22. sadaļā Reģionālā politika un strukturālo instrumentu koordinācija lems Starpvaldību konference (plānota 2013. gada 26. jūnijā Briselē).

Latvijas pozīcija:

• Latvija atbalsta sarunu 22. sadaļas Reģionālā politika un strukturālo instrumentu koordinācija atvēršanu ar Turciju.

Pozīcija ir sagatavota saskaņā ar Ministru kabineta 2009. gada 3. februāra noteikumiem Nr. 96 “Kārtība, kādā izstrādā, saskaņo, apstiprina un aktualizē Latvijas Republikas nacionālās pozīcijas Eiropas Savienības jautājumos”.

Tā kā ES paplašināšanās un Turcijas pievienošanās sarunas uzskatāmas par tādām, kas būtiski skar Latvijas intereses, saskaņā ar Ministru kabineta 2009. gada 3. februāra noteikumu Nr. 96 21.1.1. punktuto apstiprināšanas kārtība paredz apstiprināšanu Ministru kabinetā.

Iesniedzējs: ārlietu ministrs E. Rinkēvičs

Vīza: valsts sekretārs A. Pildegovičs

21.06.2013. 15.10

516

Edvards Rubīns, 67015238

edvards.rubins@mfa.gov.lv